User:Narayenan/sandbox

சிங்கப்பூர் இந்திய உணவு

இந்திய உணவு என்றாலே இந்திய நாட்டிலிருந்து வந்தவர்கள் உண்ணும் உணவு என்று சொல்லலாம். ஆனால் சிங்கப்பூர் இந்திய உணவு வகைகள் நமது பல்லின மக்களின் உணவு வகைகளின் ஒரு கலப்பாகவே இருப்பது கண்கூடு. எடுத்துக்காட்டுக்கு, ரொட்டி பரோட்டா, முர்த்தபா, மீ கோரெங், விதவிதமான வடை வகைகள், பிரியாணி, இஞ்சி தேநீர், அசைவ சம்பால் உணவு வகைகள் (இறால், முட்டை, மீன், கோழி, இறைச்சி) மீன் தலைக்கறி, இவை யாவும் மலாய், இந்தோனீசிய, உணவு வகைகளின் கலப்புதான். தண்டூரி, நாண், பேல் பூரி, சப்பாத்தி, பட்டூரா போன்றவை வட இந்திய உணவு வகைகள். இவை நமது நாட்டின் புகழ்பெற்ற இந்திய உணவுகள் ஆகும்.

பொதுவாக, இந்திய உணவு என்றால் அது வட இந்திய மற்றும் தென் இந்திய உணவுகளாக இருக்கும்.. மேலும் சைவ அல்லது அசைவ உணவுகளாக இருக்கும். தென்னிந்திய உணவுகள் என்றால், மாநில மற்றும் சாதிப் பிரிவு வாரியாக, தெலுங்கு, மலையாள, பிராமிண, செட்டியார், இஸ்லாமிய என்று பிரிக்கப்படும்.

ஆனால் சிங்கப்பூர் இந்திய உணவு மிகவும் வித்தியாசமானது. முன்பே சொன்னதுபோல அது மலாய், இந்தோனீய மற்றும் சீனக் கலப்பு கொண்டிருக்கும்.

புகழ்பெற்ற இந்திய உணவுகள் ஆகும். பொதுவாக, இந்திய உணவு என்றால் அது வட இந்திய மற்றும் தென் இந்திய உணவுகளாக இருக்கும்.. மேலும் சைவ அல்லது அசைவ உணவுகளாக இருக்கும். தென்னிந்திய உணவுகள் என்றால், மாநில மற்றும் சாதிப் பிரிவு வாரியாக, தெலுங்கு, மலையாள, பிராமிண, செட்டியார், இஸ்லாமிய என்று பிரிக்கப்படும். ஆனால் சிங்கப்பூர் இந்திய உணவு மிகவும் வித்தியாசமானது. முன்பே சொன்னதுபோல அது மலாய், இந்தோனீய மற்றும் சீனக் கலப்பு கொண்டிருக்கும்.

பரோட்டா இது மலேசிய நாட்டு ரொட்டி ச்சானாய் - லிருந்து வந்தது. வட இந்தியர்கள் சப்பாத்தி, நாண் செய்வதுபோல இது மைதா மாவில் செய்யப்படும் ஒரு ரொட்டி வகையாகும். எண்ணெய் மற்றும் நெய் கொண்டு செய்யப்படும் இந்த உணவில் அதிக கொழுப்பு இருக்கும். ஆனால், சிங்கையில் இது மிகவும் பிரபலமான உணவாகும். எல்லா இனத்தாரும் இதை ரசித்து உண்பார்கள். இதில் வகை வகையாக இப்போது செய்கிறார்கள். சாடின், முட்டை, வாழைப்பழ, பாலாடைக்கட்டி, இறைச்சி கீமா என்று கற்பனைக்கு ஏற்ப பலவகை பரோட்டாக்கள் உண்டு. முர்த்தபா என்பது கொத்தின இறைச்சி அல்லது கோழித்துண்டுகளை உள்ளே வைத்துச் சமைப்பதாகும்.

பிரியாணி இது அரேபிய, இந்திய முஸ்லீம் மக்களின் உணவாகும். ஆனால், இங்கு இந்தியர்களின் மிகவும் சுவைமிக்க உணவாக அனைவராலும் பார்க்கப்படுகிறது. அசைவ மற்றும் சைவ பிரியாணி இங்கு மிகவும் பிரபலம். ‘டம்’ பிரியாணி இன்னும் சுவைமிக்கது என்று கருதப்படுகிறது. கோழி, மீன், இறைச்சி, வான்கோழி, இறால், காய்கறி என்று பலவகை பிரியாணிகள் உள்ளன. மணமும் சுவையும் சேர்க்கும் மசாலாப் பொருட்கள் இதில் பயன்படுத்தப்படும். பெரும்பாலும் திருமண மற்றும் விழாக்களில் இது பரிமாறப்படும். வாழையிலையில் பரிமாறுவதும் இந்தியர்களின் சிறப்பாகும்.

தோசை/ இட்லி அரிசி மாவும் உளுந்தும் கலந்து செய்யப்படும் இவ்வுணவு தென்னிந்திய சைவ உணவாகும். இட்லி ஆவியில் வைத்து அவிக்கும் உணவு என்பதால் அது மிகவும் சத்துள்ள உணவாகும். இட்லி வகைகளிலும், குட்டி இட்லி, ரவை இட்லி, காய்கறி இட்லி, பொடி இட்லி என்று கற்பனைக்கேற்பச் செய்கிறார்கள். தோசை என்பதும் அரிசி, உளுந்து கொண்டு செய்யும் உணவுதான். ஆனால் இதில் எண்ணெய் ஊற்றிச் சுடுவார்கள். இதிலும் இப்போது வகை வகையாக வெங்காயத் தோசை, முட்டைத் தோசை, ரவைத் தோசை, மசாலாத் தோசை, பொடித்தோசை, ஊத்தப்பம் என்று செய்கிறார்கள். இடலி தோசை இரண்டிற்கும் வகை வகையான சட்டினி வகைகள் செய்வார்கள். (வெங்காயம், தேங்காய், புதினா, கொத்தமல்லி, மிளகாய்) சாம்பார் ஊற்றியும் சாப்பிடலாம். இதை மீன் குழம்பு ஊற்றிச் சாப்பிடுவோரும் உள்ளனர். இந்த உணவும் நமது பல்லின மக்கள் விரும்பி உண்ணும் இந்திய உணவாகும்.

மீ கோரெங் இது மலாய், இந்தோனீய வகை உணவாகும். மைதா மாவில் செய்யப்பட்ட நீண்ட நூல்போன்ற (நூடல்ஸ்) உணவை மிளகாய், வெங்காயம் பூண்டு, சோயா கட்டி(தவ்வு) பயிற்றமுளை, முட்டை, மிளகாய் சாந்து (சம்பால்) போட்டு பிரட்டிச் செய்வது. இதில் இறால், கோழி, இறைச்சியும் போட்டுச் செய்வது உண்டு. இது மூவினத்தின் கலவை உணவாகும்.

வடைகள் இது தென்னிந்திய உணவாகும். உளுந்து மற்றும் கடலைப்பருப்பில் வடைகள் செய்யலாம். உளுந்து வடை பெதுவாக இருக்கும். கடலை வடை கடினமாக இருக்கும். இதுவும் பொரித்து எடுக்கும் உணவென்பதால் அத்தனை ஆரோக்கியமானது அல்ல. இதிலும் மக்களின் சுவைக்காக, இறால் சேர்த்து வடை சுடுவது உண்டு. இது பலராலும் விரும்பி உண்ணப்படும் தின்பண்டமாகும்.

புட்டு மாயம்/ ஆப்பம்/ புட்டு புட்டு மாயம் என்பது இடியப்பத்திற்கு வழங்கப்படும் மலாய் பெயராகும். அரிசிமாவில் மெல்லிய இழைகளாகப் பிழிந்து ஆவியில் அவிக்கப்படும் இவ்வுணவு தேங்காய், சர்க்கரை வெத்துச் சாப்பிடப்படும். குருமா (தேங்காய்க் குழம்பு) ஊற்றிச் சாப்பிடுவோரும் உண்டு. அப்பமும் அரிசிமா உணவுதான். இதையும் தேங்காய்ப்பால் இட்டுச் சாப்பிடுவார்கள். இந்த இரண்டு உணவும் மற்ற இனத்தவராலும் விரும்பி உண்ணப்படும். புட்டு என்னும் வேகவைத்த அரிசி அல்லது கேழ்வரகு மாவில் செய்யப்படும் உணவை வயதான முதிய இந்திய மக்களே அதிகம் உண்பார்கள். இதை வாழைப்பழத்தில் பிசைந்து சாப்பிடச் சுவையாக இருக்கும். நல்ல சத்துணவும் கூட.

சம்பால் மிளகாய்ச் சாந்து கொண்டு செய்யப்படும் இந்த உணவு மலாய் உணவாகும். ஆனால் நாம் அந்தச் சாபாலைப் பயன்படுத்தி நமது முறைப்படி முட்டை, இறால், மீன், கோழி, சோயா கட்டி (தாவ்வு) ஆகியவற்றில் சம்பால் செய்வது உண்டு. இதைப் பிரியாணிச் சோற்றுடன் சாப்பிடுவார்கள். ஆக இங்கே ஒரு கலவை உணவு இந்திய உணவாக மாறிவிட்டது.

மீன் தலைக்கறி மீன்தலையைப் பெரும்பாலும் சமைக்க மாட்டார்கள். ஆனால் சிங்கையில் மீன் தலைக் கறி சீனர்களிடையே மிகவும் பிரபலம் ஆகும். ருசியான இதைச் சுவை வெகு தூரம் பயணப்படவும் அவர்கள் தயங்கமாட்டார்கள். இந்திய முறைப்படி மசாலா, புளி எல்லாம் சேர்த்து வைக்கப்படும் மீன்குழம்பில் மீன் தலையைப் போட்டு இதைச் செய்வார்கள். உடன் வெண்டைக்காய், கத்தரி போன்ற காயும் இருக்கும்.

இஞ்சி தேநீர் ‘தே அலியா’ என்று சொல்லப்படும் இஞ்சித் தேநீர் மற்றும் வாசனை நிறைந்த ‘மசாலா டீ’, இரண்டும் இந்திய உணவு வகையில் பலருக்கும் மிகவும் பிடித்த பானமாகும்.

தண்டூரி வட இந்திய உணவு வகைகளில் தண்டூரி வகை மிகவும் பிரபலமாகும். மண் அடுப்பில் மிதமான தணலில் மாமிச வகைகளைச் சுட்டு எடுப்பது தண்டூரியாகும். பொதுவாக கோழி, மீன், இறைச்சி ஆகியவற்றை இவ்வாறு செய்வார்கள்.

நாண் இதுவும் சுட்டெடுக்கப்படும் ஒரு வகை ரொட்டி. எண்ணெய் ஏதுமின்றி மண் அடுப்பில் சுட்டு எடுக்கும் இவற்றை குழம்பு வகைகளில் தொட்டுச் சாப்பிடலாம். இதில் பூண்டு, பாலாடைக்கட்டி, புதினா போன்றவற்றைத் தூவியும் செய்யப்படும்.

உணவகங்கள் சிங்கப்பூர் உணவுகளுக்கென்றே உள்ள ஒரு சொர்க்கபுரியாகும். எந்த நேரமும் உணவுகள் கிடைக்கும் ஓர் உணவு அட்சயப்பாத்திரம். எல்லா வகையான உணவு வகைகளும் இங்குக் கிடைத்தாலும், இந்திய உணவுக்கென்று ஒரு ரசனை மற்ற இன மக்களிடமும் உண்டு. சற்றே காரமாக இருந்தாலும் சீனர்கள், மலாய்க்காரர்கள், மேனாட்டினர் மற்ற இனத்தினர் அனைவரும் நமது மசாலா நிறைந்த அருசுவை உணவுவகைகளை ருசித்துச் சாப்பிட எண்ணற்ற கடைகள் உள்ளன. குட்டி இந்திய பகுதியில் மன்னும் நூற்றுக்கணக்கான இந்திய உணவகங்கள் உள்ளன. சைவ மற்றும் அசைவக் கடைகள் அங்கு ஏராளம். மேலும் இங்கு நிறைய மக்கள் வெளியில் உண்ணுவதையே அதிகம் விரும்புவதால் உணவுக்கடைகளுக்கு இங்குப் பஞ்சமில்லை. சைவக் கடைகள் -  கோமள விளாஸ், ஆனந்த பவன், நியூ வுட்லண்ஸ், கோகுல், கோபால்ஸ், சரவண பவன் (இவற்றில் மோக் மீட் – கொண்டு சைவ உணவுகள் படைப்பதும் உண்டு) அசைவக் கடைகள் – காயத்திரி, பனானா லீஃப் அப்பலோ, முத்தூஸ் கறி, அஞ்சப்பர், சகுந்தலாஸ்,

சிங்கப்பூர் முழுமையும் 300 க்கும் மேற்பட்ட வட இந்திய மற்றும் தென்னிந்திய உணவகங்கள் உள்ளன. காப்பிக்கடைகளிலும், சந்தைகளிலும், கூட இந்திய உணவுக்கடைகள் உள்ளன. பெரிய பெரிய நட்சத்திர விடுதிகளிலும் இந்திய உணவகங்கள் உள்ளன. பல்லின மக்கள் வாழும் நம் நாட்டில் இந்திய உணவுக்கென்று ஒரு தனி இடம் உண்டு. ‘ஜாலான் காயு’ பராட்டா கடை, பலரை ஈர்க்கும் ஒரு கடையாகும். நெடுந்தொலைவு பயணம் செய்தும் இங்கே சாப்பிட வருபவர்கள் உண்டு. ஆக சிங்கையில் உணவுச் சலாச்சாரம் இனம், மொழி, மதம் கடந்து ருசி ஒன்றையே சார்ந்து உள்ளது. அதில் நமது இந்திய உணவுக்கென்று என்றும் ஒரு தனி இடம்  உள்ளது.